《子鱼》
宋代·刘子翚

旧闻通印名，海错珍莫逾。
火气烁鳞鬣，卤香泛庖厨。
泥泥子盈烁，鲜美祸所区。
生如粒芥微，多若囊粟储。
他年想吞舟，勿轻此锱铢。
一咀命千百，虽甘汝安无。
穷冬孚乳时，罩{上四下鹿}海为虚。
含冻体犹僵，得潟味已渝。
虐戏等刳孕，淫刑几戮孥。
人深襁褓恩，在物爱岂殊。
闽风易杀子，盥水沈其躯。
讵有恻怛心，旁推及豚鱼。
相残人兽均，自残兽不如。
哦诗化蛮獠，因警饕餮徒。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。